Согласно член 113 став 1 алинеја 28 и член 59, 60 и 61 од Законот за основно образование (Сл.весник на РСМ 161/2019год.) ВД.Директор на УОМО “Панче Пешев”- Куманово на ден 30.06.2022 година донесе:

**ПРАВИЛНИК**

**За запишување на ученици во**

**УОМО “ПАНЧЕ ПЕШЕВ” – КУМАНОВО**

**Член 1**

 Запишувањето на учениците во училиштето го врши комисија составена од редот на наставниците.

 Комисијата ја формира директорот на училиштето

**Член 2**

 Учениците се запишуваат во два уписни рокови: во месец мај и во месец септември.

**Член 3**

Запишување во ДЕВЕТГОДИШНО МУЗИЧКО ОБРАЗОВАНИЕ

ВИОЛИНА,ВИОЛА,ВИОЛОНЧЕЛО,ПИЈАНО

 Во I одделение во деветгодишно основно музичко образование можат да се запишат ученици кои во редовна настава во матичното (основно) училиште следната учебна година ќе бидат во I, II или III одделение.

 ВКЛУЧУВАЊЕ ВО ПОГОРНО ОДДЕЛЕНИЕ

 ДИРЕКТНО ВО II ОДДЕЛЕНИЕ

 Во II одделение во деветгодишно основно музичко образование можат да се запишат ученици кои во редовна настава во матичното (основно) училиште следната учебна година ќе бидат во II, III или IV одделение, но со претходно полагање испит по солфеж според наставната програма за I одделение (да отпеат мелодиска вежба по ноти)

 ДИРЕКТНО ВО III ОДДЕЛЕНИЕ

 Учениците кои во редовна настава во матичното (основно) училиште следната учебна година ќе бидат III или IV одделение, а имаат познавања од солфеж и свират на некој од горенаведените инструменти, можат директно да се запишат во III одделение, но со претходно полагање испити по солфеж и инструмент според наставната програма за II одделение. За таа цел, учениците ќе полагаат испит за соодветниот инструмент со материјал според наставната програма за II одделение и испит по солфеж со материјал кој е изучуван во II одделение.

**Член 4**

Запишување во ШЕСТГОДИШНО МУЗИЧКО ОБРАЗОВАНИЕ

КЛАСИЧНА ГИТАРА,КЛАРИНЕТ, САКСОФОН, ФЛЕЈТА, ОБОА, ТРУБА, ХОРНА, УДИРАЧКИ ИНСТРУМЕНТИ, ХАРМОНИКА

 Во I одделение во шестгодишно основно музичко образование можат да се запишат ученици кои во редовна настава во матичното (основно) училиште следната учебна година ќе бидат во IV, V или VI одделение

 ВКЛУЧУВАЊЕ ВО ПОГОРНО ОДДЕЛЕНИЕ

  ДИРЕКТНО ВО II ОДДЕЛЕНИЕ

 Во II одделение во шестгодишно основно музичко образование можат да се запишат ученици кои во редовна настава во матичното (основно) училиште следната учебна година ќе бидат во V или VI одделение, но со претходно полагање испит по солфеж според наставната програма за I одделение (да отпеат мелодиска вежба по ноти).

 ДИРЕКТНО ВО III ОДДЕЛЕНИЕ

 Учениците кои во редовна настава во матичното (основно) училиште следната учебна година ќе бидат VI одделение, а имаат познавања од солфеж и свират на некој од горенаведените инструменти, можат директно да се запишат во III одделение, но со претходно полагање испити по солфеж и инструмент според наставната програма за II одделение. За таа цел, учениците ќе полагаат испит за соодветниот инструмент со материјал според наставната програма за II одделение и испит по солфеж со материјал кој е изучуван во II одделение.

**Член 5**

Запишување во ТРИГОДИШНО МУЗИЧКО ОБРАЗОВАНИЕ:

КОНТРАБАС, ТРОМБОН, ФАГОТ И СОЛО ПЕЕЊЕ

 Во I одделение во тригодишно основно музичко образование можат да се запишат ученици кои во редовна настава во матичното (основно) училиште следната учебна година ќе бидат во VII, VIII или IX одделение.

**Член 6**

 На денот кога ќе се полага приемниот испит треба да се донесат и остават на комисијата следните документи:

* Фотокопија од извод од матична книга на родени на ученикот;
* На приемниот испит за основно музичко образование се проверува музикалноста на кандидатите (песничка, интонација, музичка меморија, ритам)

 СИТЕ КАНДИДАТИ ЌЕ БИДАТ ДОПОЛНИТЕЛНО ИЗВЕСТЕНИ ЗА ТЕРМИНИ ЗА ПРИЕМНИОТ ИСПИТ.

|  |  |  |
| --- | --- | --- |
| Датум:30.06.2022 година |  | ВД Директор­­­­­­­­­­­­­­­­­­­­­­­­­­­­­­­­­­­­­Сандра Зојчевска |